pythainlp/thai-wiki-dataset-v3 huggingface dataset:
สมเด็จพระเจ้าปีเตอร์ที่ 1 แห่งเซอร์เบีย

สมเด็จพระเจ้าปีเตอร์ที่ 1 แห่งคาราจอร์เจวิช (&nbsp;– 16 สิงหาคม ค.ศ. 1921) เป็นพระมหากษัตริย์เซอร์เบียพระองค์สุดท้าย ทรงครองราชย์ตั้งแต่ 15 มิถุนายน ค.ศ. 1903 ถึง 1 ธันวาคม ค.ศ. 1918 และเมื่อวันที่ 1 ธันวาคม ค.ศ. 1918 พระองค์ทรงเป็นพระมหากษัตริย์แห่งชาวเซิร์บ โครแอต และสโลวีน จนกระทั่งพระองค์เสด็จสวรรคตในอีกสามปีต่อมา ระหว่างรัชสมัยของพระเจ้าปีเตอร์ถือเป็นช่วงแห่งความรุ่งเรืองอย่างมากของกองทัพเซอร์เบีย พระองค์เป็นที่จดจำจากประชาชนชาวเซอร์เบียว่าเป็น กษัตริย์ปีเตอร์ผู้ปลดปล่อย และ กษัตริย์ผู้ชรา
พระเจ้าปีเตอร์เป็นพระราชนัดดาของเจ้าชายคาราจอร์เจและเป็นพระราชโอรสพระองค์ที่สามในเจ้าชายอเล็กซานเดอร์ คาราจอร์เจวิชและเปอร์ซีดา เนนาดอวิช พระองค์อาศัยอยู่กับครอบครัวที่ถูกเนรเทศและร่วมต่อสู้กับกองทหารต่างด้าวฝรั่งเศสในสงครามฝรั่งเศส-ปรัสเซีย พระองค์ทรงเข้าร่วมเป็นอาสาสมัครภายใต้นามแฝง "ปีเตอร์ มรคอนจิช" (Peter Mrkonjić) ในการก่อการกำเริบเฮอร์เซโกวีนา (ค.ศ. 1875–1877) เพื่อต่อต้านจักรวรรดิออตโตมัน
พระองค์อภิเษกสมรสกับเจ้าหญิงซอร์กาแห่งมอนเตเนโกร พระราชธิดาของพระเจ้านิกอลาใน ค.ศ. 1883 ซึ่งพระองค์ให้กำเนิดพระราชบุตรห้าพระองค์ รวมถึงเจ้าชายอเล็กซานเดอร์ด้วย หลังการสิ้นพระชนม์ของพระราชบิดาใน ค.ศ. 1885 พระองค์จึงทรงเป็นผู้นำของราชวงศ์คาราจอร์เจวิช และภายหลังการรัฐประหารโดยกองทัพและการปลงพระชนม์พระเจ้าอเล็กซานเดอร์ที่ 1 แห่งออเบรนอวิชใน ค.ศ. 1903 ทำให้พระองค์ขึ้นครองราชย์เป็นพระมหากษัตริย์เซอร์เบียในเวลาต่อมา
ในฐานะพระมหากษัตริย์ พระองค์ทรงสนับสนุนการร่างรัฐธรรมนูญของประเทศและการเมืองแบบเสรีนิยมเป็นสำคัญ การปกครองภายใต้กษัตริย์ปีเตอร์ให้ความสำคัญกับเสรีภาพทางการเมือง เสรีภาพสื่อ ความเจริญของชาติ เศรษฐกิจและวัฒนธรรม จึงทำให้บางครั้งถูกเรียกว่า "ยุคทอง" หรือ "ยุคเพริครีน"
พระเจ้าปีเตอร์ทรงเป็นผู้บัญชาการทหารสูงสุดแห่งกองทัพหลวงเซอร์เบียในช่วงสงครามบอลข่าน เนื่องจากพระองค์ทรงมีพระชนมพรรษามาก ทำให้เมื่อวันที่ 24 มิถุนายน ค.ศ. 1914 มีการประกาศให้พระราชโอรสของพระองค์ เจ้าชายอเล็กซานเดอร์ ผู้เป็นมกุฎราชกุมาร เป็นผู้สำเร็จราชการแทนพระองค์
==รูปภาพ==
ไฟล์:Flag of Serbia-Royal standard McCandless.png|ธงพระอิสริยยศของพระมหากษัตริย์แห่งเซอร์เบีย
ไฟล์:Topola Grab Peter I.JPG|สถานที่ฝังพระศพของสมเด็จพระราชาธิบดีปีเตอร์ที่ 1
ไฟล์:HPIM0503.jpg|พระบรมราชานุสาวรีย์สมเด็จพระราชาธิบดีปีเตอร์ที่ 1 แห่งยูโกสลาเวีย
==แหล่งข้อมูลอื่น==
The Serbian Royal Family
The Mausoleum of the Serbian Royal Family 
Royal Family 
==อ้างอิง==
 
ป
ป
ป
ป
บุคคลจากเบลเกรด
อัตรากำไรจากการดำเนินงาน

ในทางธุรกิจ อัตรากำไรจากการดำเนินงาน เป็นอัตราส่วนกำไรจากการดำเนินงานหารด้วยยอดขายสุทธิ มักมีหน่วยเป็นเปอร์เซนต์
 \mathrm{Operating\ margin} = \left ( \frac {\mathrm{Operating\ income}}{\mathrm{Revenue}} \right )
กำไรสุทธิวัดความสามารถในการทำกำไรของการลงทุนหลังคิดราคาทั้งหมดแล้ว
ผลตอบแทนจากยอดขาย (ROS) เป็นกำไรสุทธิที่คิดจากร้อยละของรายได้จากการขาย เป็นตัวชี้วัดความสามารถในการทำกำไรและมักใช้เปรียบเทียบความสามารถในการทำกำไรของบริษัทและอุตสาหกรรมที่มีขนาดต่างกัน ที่สำคัญ ผลตอบแทนจากยอดขายมิได้อธิบายทุนที่ใช้เพื่อสร้างกำไร ในการสำรวจผู้จัดการการตลาดอาวุโสเกือบ 200 คน 69% ตอบว่า พวกเขาพบว่าตัววัด "ผลตอบแทนจากยอดขาย" เป็นประโยชน์มาก
รายได้ก่อนหักดอกเบี้ย ภาษี ค่าเสื่อมราคาและการผ่อนชำระหนี้ (EBITDA) เป็นการวัดงบกระแสเงินสดการดำเนินงาน ซึ่งลดผลของนโยบายการบัญชี การเงินและภาษีต่อกำไรที่รายงาน
== อ้างอิง ==
อัตราส่วนทางการเงิน
การบัญชี
เห็ดฟาง

เห็ดฟาง  เป็นเห็ดกินได้ชนิดหนึ่ง มีการเพาะเลี้ยงในแถบเอเชียตะวันออกและเอเชียตะวันออกเฉียงใต้ ใช้เป็นส่วนผสมในการประกอบอาหารเอเชียอย่างแพร่หลาย ชื่อเรียกแม้แตกต่างกันไปในหลายประเทศ แต่ยังมีความหมายว่า เห็ดฟาง เหมือนกัน เห็ดฟางมักพบในรูปแบบสด แต่มีพบรูปแบบบรรจุกระป๋องหรืออบแห้งจำหน่ายนอกฤดูเก็บเกี่ยวด้วย
ลักษณะดอกเห็ดอ่อนเป็นรูปทรงไข่มีเปลือกหุ้ม เมื่อเจริญขึ้น เปลือกหุ้มปริแตก คงเหลือเปลือกหุ้มที่โคนก้าน ผิวนอกของเปลือกหุ้มส่วนมากมักเปลี่ยนเป็นสีขาวหม่นหรือสีเนื้อ หมวกเห็ดเมื่อบานเต็มที่เส้นผ่านศูนย์กลาง 4–10 เซนติเมตร กลางหมวกมีขนละเอียดสีน้ำตาลดำหรือสีน้ำตาลแดง ครีบสีขาวแล้วเปลี่ยนเป็นสีชมพูอ่อน ไม่ยึดติดกับก้าน สั้นยาวไม่เท่ากัน ก้านยาว 4–10 เซนติเมตร เส้นผ่านศูนย์กลาง 0.5–1 เซนติเมตร ผิวสีขาวนวลมีขนสีขาว เนื้อเป็นเส้นหยาบสีขาวรวมกันแน่น ตรงกลางก้านกลวง สปอร์รูปทรงรี สีชมพู ขนาด 5–6 × 7–9 ไมโครเมตร ผิวเรียบ
เห็ดฟางตามธรรมชาติเจริญเติบโตบนกองฟางข้าวเป็นกลุ่ม 2–6 ดอก และจะถูกเก็บเกี่ยวในระยะที่ยังเจริญไม่เต็มที่ คือยังเป็นตุ่มกลม ๆ ก่อนที่หมวกเห็ดจะผุดออกมา ซึ่งใช้เวลาประมาณ 4–5 วัน เจริญได้ผลดีที่สุดในภูมิอากาศเขตร้อนที่มีฝนตกชุก เห็ดชนิดนี้ไม่เคยปรากฏประวัติการเพาะปลูกมาก่อนคริสต์ศตวรรษที่ 19
เห็ดฟางมีลักษณะคล้ายกับเห็ดอีกชนิดหนึ่งมากคือ เห็ดระโงกหิน (, death cap) ซึ่งเป็นเห็ดพิษ สามารถจำแนกได้ด้วยสีสปอร์ สปอร์ของเห็ดฟางเป็นสีชมพูอ่อน แต่สปอร์ของเห็ดระโงกหินเป็นสีขาว คนจำนวนมากไม่รู้ถึงข้อมูลนี้ เก็บเห็ดระโงกหินที่ขึ้นอยู่ไปกิน โดยเข้าใจว่าเป็นเห็ดฟาง ทำให้เสียชีวิต
ข้อควรระวัง การเข้าอยู่ในโรงเพาะเห็ดฟาง ที่ปิดมิดชิด ห้ามเข้านานเกินไป มักจะมีข่าวการเสียชีวิต ในโรงเห็ดฟางเสมอ เกษตรควรระมัดระวังด้วย
== อ้างอิง ==
เห็ดกินได้และเห็ดมีพิษในประเทศจีน ฉบับราชบัณฑิตยสถาน. กรุงเทพฯ : ราชบัณฑิตยสถาน, 2539
== แหล่งข้อมูลอื่น ==
Straw Mushroom
http://www.indexfungorum.org/Names/SynSpecies.asp?RecordID=307802 
http://www.indexfungorum.org/Names/NamesRecord.asp?RecordID=307802
เชื้อเห็ดฟาง เห็ดฟาง 
เห็ดที่รับประทานได้
หลุยส์ เจ้าชายนโปเลียน

นโปเลียนที่ 6 ผู้อ้างสิทธิ์ในราชบัลลังก์ฝรั่งเศสองค์ที่ 3 ทรงขึ้นเป็นผู้อ้างสิทธิ์ในราชบัลลังก์ฝรั่งเศสสืบต่อจาก นโปเลียนที่ 5 วิคเตอร์ ที่สิ้นพระชนม์ไปในปี ค.ศ. 1926 โดยทรงได้รับการสนับสนุน จากพวกโบนาปาร์ตนิยม ทรงดำรงตำแหน่งตั้งแต่ปี ค.ศ. 1926 ขณะพระชนม์เพียง 12 พรรษาเท่านั้น ก่อนที่จะสิ้นพระชนม์ที่ เมืองเพรนจินส์ ประเทศสวิตเซอร์แลนด์ ในปี ค.ศ. 1997 ขณะพระชนม์ได้ 83 พรรษา
ราชวงศ์โบนาปาร์ต
อะสึชิ เนะกิชิ

อะสึชิ เนะกิชิ (根岸淳; Atsushi Negishi) เกิดวันที่ 20 มีนาคม ค.ศ. 1977 ที่จังหวัดไซตะมะ เป็นนักกีฬาขี่ม้าชาวญี่ปุ่น ในโอลิมปิกฤดูร้อน 2012 เขาเข้าแข่งขันในประเภทบุคคลอีเวนติง
== อ้างอิง ==
นักกีฬาขี่ม้าชาวญี่ปุ่น
นักกีฬาโอลิมปิกทีมชาติญี่ปุ่น
นักกีฬาขี่ม้าในโอลิมปิกฤดูร้อน 2012
โรคสมองจากตับ

โรคสมองจากตับ (hepatic encephalopathy) คือภาวะที่ผู้ป่วยเกิดมีอาการทางสมอง ได้แก่สับสน ซึม และโคม่า ซึ่งเป็นผลจากภาวะตับวาย หากเป็นมากอาจเรียกว่า hepatic coma หรือ coma hepaticum ซึ่งอาจทำให้เสียชีวิตได้
ภาวะนี้เกิดจากการคั่งของของเสียซึ่งปกติจะถูกขับออกจากเลือดโดยตับ การให้การวินิจฉัยโรคสมองจากตับจะต้องประกอบด้วยการมีการเสื่อมของการทำงานของตับ และต้องตรวจแยกสาเหตุอื่นๆ ที่ทำให้เกิดอาการทางระบบประสาทออกไปหมดแล้ว การตรวจเลือดหาระดับแอมโมเนียอาจช่วยในการวินิจฉัยได้ อาการอาจกำเริบได้จากภาวะต่างๆ เช่น การติดเชื้อ หรือท้องผูก เป็นต้น
วิทยาตับ
โรคตับ
โรคของสมอง
สมองบวม

สมองบวม หรือ สมองบวมน้ำ (Cerebral edema) เป็นการสะสมของของเหลวมากเกินปกติ (อาการบวมน้ำ) ในช่องว่างในเซลล์หรือนอกเซลล์ในสมอง โดยทั่วไปแล้วส่งผลให้เกิดความผิดปกติทางประสาท, ความดันในกะโหลกสูง และท้ายที่สุดอาจนำไปสู่การเกิดสมองเลื่อนตัวผิดปรกติ อาการแสดงขึ้นอยู่กับความรุนแรงของการบวมและตำแหน่งที่กระทบ โดยทั่วไปมักเกิดอาการปวดศีรษะ คลื่นเหียน อาเจียน ชัก ง่วงซึม การมองเห็นมีปัญหา มึนงง และในกรณีที่รุนแรงอาจเกิดโคมาและเสียชีวิตได้
==อ้างอิง==
== แหล่งข้อมูลอื่น ==
MedPix Vasogenic Edema
โรคของสมอง
ซิด ยูดี้

ซิดนี เรย์มอนด์ ยูดี้ (Sidney Raymond Eudy) เกิด 4 กรกฎาคม ค.ศ. 1960 นักมวยปล้ำอาชีพชาวอเมริกันที่รู้จักกันดีในสมาคมWCW คือ ซิด วิเซียส (Sid Vicious) และในสมาคมWWE คือ ซิด จัสติส (Sid Justice) และไซโค ซิด (Sycho Sid) หรือเรียกสั้นๆ ซิด (Sid) อดีตแชมป์ WWF 2 สมัย, แชมป์โลก WCW 2 สมัย, แชมป์ยูนิฟายด์เฮฟวีเวท USWA และยังเป็นแชมป์ยูเอส WCW
==ผลงานแสดง==
==แชมป์และรางวัล==
American Wrestling Federation
* AWF Super Heavyweight Championship (1 time)
Continental Wrestling Association
* CWA Heavyweight Championship (1 time)
NWA Northeast
* NWA Northeast Heavyweight Championship (1 time)
Pro Wrestling Illustrated
* Comeback of the Year (1996)
* Ranked No. 16 of the top 500 singles wrestlers in the PWI 500 in 1991
* Ranked No. 122 of the top 500 singles wrestlers of the PWI Years in 2003
Southeastern Championship Wrestling
* NWA Southeastern Heavyweight Championship (Northern Division) (1 time)
* NWA Southeastern Tag Team Championship (1 time) – with Shane Douglas
United States Wrestling Association
* USWA Texas Heavyweight Championship (1 time)
* USWA Unified World Heavyweight Championship (2 times)
World Championship Wrestling
* WCW United States Heavyweight Championship (1 time)
* WCW World Heavyweight Championship (2 times)
World Wrestling Federation
* WWF World Heavyweight Championship (2 times)
Wrestling Observer Newsletter
* 5 Star Match (1991) with Ric Flair, Larry Zbyszko, and Barry Windham vs. Brian Pillman, Sting, Rick Steiner, and Scott Steiner (February 24, WarGames match, WrestleWar)
* Most Overrated (1993)
* Readers' Least Favorite Wrestler (1993)
* Worst on Interviews (1999)
* Worst Worked Match of the Year (1990) vs. The Nightstalker
==อ้างอิง==
==แหล่งข้อมูลอื่น==
นักมวยปล้ำอาชีพชาวอเมริกัน
รายชื่อสมาชิกของโฟร์ฮอร์สเมน (มวยปล้ำอาชีพ)
ตัวละครที่เป็นองครักษ์
ตัวละครที่เป็นพระมหากษัตริย์
ผู้รอดชีวิตจากการถูกแทง
วินซ์ รูซโซ

วินเซนต์ เจมส์ รูซโซ เกิดเมื่อวันที่ 24 มกราคม ค.ศ. 1961 เป็นนักเขียนบทชาวอเมริกัน เขารทำงานอยู่ในอุตสหกรรมมวยปล้ำอาชีพ ในสมาคมWWE ,WCW และTNA เขาเป็นอดีตแชมป์โลก WCW 1 สมัย
==ผลงานแชมป์==
World Championship Wrestling
*WCW World Heavyweight Championship (1 time)
Wrestling Observer Newsletter
*Worst Gimmick (1999) As The Powers That Be
==อ้างอิง==
==แหล่งข้อมูลอื่น==
TV Tropes' Critical Review of Vince Russo 
Vince Russo – Entertainment Weekly Article – Nov 12, 1999 
SLAM! Wrestling – "Vince Russo not so evil" – October 30, 2007
Vince Russo Interview at About.com – by Eric Cohen – December 19, 2005
SLAM! Wrestling – "Vince Russo back in the spotlight" – November 22, 2005
SLAM! Wrestling – "Review: Russo asks to be Forgiven" – November 10, 2005
[http://www.wwe.com/inside/titlehistory/wcwchampionship/304454110218] 
บุคคลที่เกิดในปี พ.ศ. 2504
บุคคลที่ยังมีชีวิตอยู่
ชาวอเมริกันเชื้อสายอิตาลี
ผู้บริหารมวยปล้ำอาชีพ
ผู้จัดการและผู้จัดการส่วนตัวมวยปล้ำอาชีพ
บุคคลจากนครนิวยอร์ก
ผู้บริหารเวิลด์แชมเปี้ยนชิพเรสต์ลิง
เอดฟอร์เอดส์

เอดฟอร์เอดส์ (Aid For AIDS) เป็นองค์กรไม่แสวงผลกำไรซึ่งตั้งอยู่ ณ แคลิฟอร์เนีย โดยก่อตั้งขึ้นใน ค.ศ. 1983 และอุทิศสำหรับการปรับปรุงคุณภาพชีวิตของผู้ที่ได้รับผลกระทบจากเชื้อเอชไอวี (เอดส์)
== บริการ ==
ทางหน่วยงานให้บริการที่หลากหลายแก่ประชาชนที่ยากจนและครอบครัว ตลอดจนการช่วยเหลือด้านที่อยู่อาศัยและสาธารณูปโภค, อาหารสด, การให้ความช่วยเหลือด้านเภสัชกรรม, การจัดการรายกรณี และเชื่อมโยงไปยังผู้ให้บริการรายอื่น ๆ ซึ่งเอดฟอร์เอดส์ทำหน้าที่เป็นหน่วยประสานงานกลางสำหรับกรมการเคหะลอสแอนเจลิส
== อ้างอิง ==
== แหล่งข้อมูลอื่น ==
องค์การเอดส์
องค์การไม่แสวงหาผลกำไร
องค์การที่ก่อตั้งในปี พ.ศ. 2526
ฮาร์เลมเชก (มีม)

ฮาร์เลมเชก (Harlem Shake) คืออินเทอร์เน็ตมีมที่แพร่กระจาย (viral) ในเว็บไซต์ยูทูบในเดือนกุมภาพันธ์ ค.ศ. 2013 เป็นรูปแบบของวิดีโอที่เริ่มทำเลียนแบบ ในแนวความคิดลักษณะเดียวกัน
มีมนี้เกิดขึ้นจากวิดีโอที่อัปโหลดเมื่อวันที่ 2 กุมภาพันธ์ โดย เดอะซันนีโคสต์สเกต โดยวัยรุ่น 5 คนจากรัฐควีนส์แลนด์ ประเทศออสเตรเลีย ซึ่งวิดีโอของวัยรุ่นกลุ่มนี้ได้ทำตามวิดีโอของวีลอกเกอร์แนวขบขันบนยูทูบที่ชื่อ ฟิลที แฟรงก์ โดยส่วนหนึ่งของวิดีโอ จะเต้นตามเพลง "ฮาร์เลมเชก" ของเบาเออร์
== แนวคิด ==
วิดีโอมีความยาว 30 วินาที โดยตัดท่อนหนึ่งของเพลง "ฮาร์เลมเชก" ของศิลปินแนวอิเล็กทรอนิกส์ที่ชื่อ เบาเออร์ โดยมากแล้ววิดีโอจะเริ่มโดยมีคนหนึ่งคน (โดยมากจะสวมหมวกกันน็อกหรือหน้ากาก) เต้นไปตามจังหวะเพลงคนเดียวเป็นเวลา 15 วินาที โดยมีคนอื่นที่ไม่สนใจอะไรหรือไม่รู้ว่ามีคนเต้นอยู่ จากนั้นหลังเสียงเบสลดลง จึงตัดวิดีโอเข้าไปที่ฝูงคนที่เต้นอย่างบ้าคลั่งเป็นเวลาอีก 15 วินาที ในครึ่งหลังของเพลงนี้ ผู้คนมักจะใส่เสื้อผ้าน้อยชิ้นหรือเสื้อผ้าแปลก ๆ หรือถืออุปกรณ์แปลก ๆ
== อ้างอิง ==
อินเทอร์เน็ตมีมปี พ.ศ. 2556
การเต้นรำ
ไวรอลวิดีโอ
วัฒนธรรมอินเทอร์เน็ต
จิตวิทยาฝูงชน
การเล่น
กลุ่มภาษามอร์ดวินิก

กลุ่มภาษามอร์ดวินิก (Mordvinic languages) เป็นกลุ่มย่อยของตระกูลภาษายูราลิก ประกอบด้วยภาษาที่มีลักษณะใกล้เคียงกันคือภาษาเอิร์สยาและภาษามอคชา ทั้งสองภาษามีผู้พูดอยู่ในสาธารณรัฐมอร์โดเวีย 
ทั้งสองภาษานี้เคยถูกจัดเป็นภาษาเดียวกันในชื่อ "ภาษามอร์ดวิน" แต่ปัจจุบันยกระดับขึ้นเป็นกลุ่มของภาษา เพราะทั้งสองภาษานั้นมีความแตกต่างทางด้านสัทวิทยา รากศัพท์ และไวยากรณ์ ผู้พูดภาษามอคชาและภาษาเอิร์สยาไม่สามารถเข้าใจกันได้ทั้งหมด และนิยมใช้ภาษารัสเซียในการสื่อสารระหว่างกลุ่ม
ทั้งสองภาษานี้ต่างมีระบบการเขียนเป็นของตนเอง โดยระบบการเขียนของภาษาเอิร์สยาเริ่มเมื่อ พ.ศ. 2465 ส่วนภาษามอคชาเริ่มเมื่อ พ.ศ. 2466 ชื่อเป็นทางการของภาษานี้ในภาษารัสเซียคือ กลุ่มภาษามอร์ดวิเนียน (мордовские языки, mordovskiye yazyki)
== อ้างอิง ==
ภาษาในประเทศรัสเซีย
ตระกูลภาษายูรัล
กระรอกบินไซบีเรีย

กระรอกบินไซบีเรีย (Siberian flying squirrel; ) คือ กระรอกบินสายพันธุ์เก่าแก่สายพันธุ์หนึ่งของโลก อาศัยอยู่ในแนวทะเลบอลติกทางตะวันตก ไปจนถึงชายฝั่งมหาสมุทรแปซิฟิกทางตะวันออก กระรอกบินไซบีเรียเป็นกระรอกบินสายพันธุ์เดียวเท่านั้นที่อาศัยอยู่ในยุโรป และถูกพิจารณาให้อยู่ในสถานะที่สิ่งมีชีวิตที่เกือบอยู่ในข่ายใกล้การสูญพันธุ์ในทวีปยุโรป
==ถิ่นอาศัย==
กระรอกบินไซบีเรีย อาศัยอยู่ในตอนเหนือของเขตชีวภาพพาลีอาร์กติก ในเขตประเทศฟินแลนด์ เอสโตเนีย ทางตะวันออกของลัตเวีย รวมถึงรัสเซีย มองโกเลีย บริเวณเทือกเขาอัลไต ทางตะวันออกเฉียงเหนือของจีนถึงชายฝั่งมหาสมุทรแปซิฟิก กระรอกชนิดนี้ยังปรากฏในเกาะซาฮาลิน ของรัสเซีย และเกาะฮกไกโด ของญี่ปุ่น
==ลักษณะของกระรอก==
กระรอกบินไซบีเรียตัวเมีย มีน้ำหนักประมาณ 150 กรัม ตัวผู้มีขนาดเล็กกว่าเล็กน้อยโดยเฉลี่ย โดยร่างกายมีความยาว 11-20 เซนติเมตร รวมถึงหางแบนที่มีความยาว 9-14 เซนติเมตร ตาของมันแข็งและมีสีดำที่น่าเอ็นดู มีสีเทาทั่วร่างกาย ยกเว้นส่วนท้องที่มีสีอ่อนกว่าหลังเล็กน้อย และมีแถบสีดำบริเวณคอและขาหน้า กระรอกสายพันธุ์นี้มีลักษณะเด่นคือ เยื่อบุผิวที่สามารถเป็นเครื่องร่อนหรือแผ่นบางคล้ายปีกค้างคาว ซึ่งขยายออกระหว่างขาหน้าและขาหลัง โดยขยายผิวหนังเหล่านั้น เพื่อร่อนลงจากต้นไม้ในระยะทางกว่า 100 เมตร กระรอกชนิดนี้จึงเป็นที่รู้จักในการร่อนบินจากต้นไม้เพื่อหนีศัตรู จากการยืดขาของมัน
อาหารของกระรอกชนิดนี้ประกอบด้วยใบไม้ เมล็ด ไม้ผล หน่ออ่อน ดอกไม้ ถั่ว เบอร์รี่ รวมถึงไข่และรังนกเป็นบางครั้งบางคราว อย่างไรก็ตามกระรอกบินไซบีเรียเป็นเหยื่อของมาร์เทิน นกเค้าแมว และแมวป่า
กระรอกบินไซบีเรียเป็นสัญลักษณ์ของอุทยานแห่งชาติ Nuuksio ในเขตเทศบาล Espoo ของประเทศฟินแลนด์ ซึ่งมีจำนวนกระรอกบินที่หนาแน่นในภูมิภาคนี้
==ดูเพิ่ม==
ภาพกระรอกบินไซบีเรียสุดน่ารัก
==อ้างอิง==
กระรอกบิน
สัตว์เลี้ยงลูกด้วยน้ำนมในทวีปเอเชีย
รัฐบาลผสมแห่งชาติแห่งสหภาพพม่า

รัฐบาลผสมแห่งชาติแห่งสหภาพพม่า (National Coalition Government of the Union of Burma, NCGUB; ပြည်ထောင်စုမြန်မာနိုငံငံအမျိုးသားညွန့်ပေါင်းအစိုးရ) เป็นองค์กรที่อ้างว่าเป็นรัฐบาลพลัดถิ่นของพม่า ประกอบด้วยสันนิบาตแห่งชาติเพื่อประชาธิปไตย พรรคประชาธิปไตยแห่งชาติ พันธมิตรแห่งชาติชีนเพื่อประชาธิปไตย องค์กรประชาธิปไตยเพื่อเอกภาพแห่งชาติกะยัน พันธมิตรอาระกันเพื่อประชาธิปไตย มีศูนย์กลางอยู่ที่รัฐแมริแลนด์ สหรัฐ ในวันที่ 18 ธันวาคม พ.ศ. 2533 ได้ตกลงแต่งตั้งให้เส่ง วันเป็นนายกรัฐมนตรี และมีการแต่งตั้งตัวแทนจากรัฐต่าง ๆ คือรัฐชีน รัฐชาน รัฐยะไข่ และรัฐกะยา
== แหล่งข้อมูลอื่น==
Official website of the NCGUB and the MPU
Democratic Voice of Burma
Burma Lawyers' Council 
Burma Project 
Free Burma
Online Burma Library
US Campaign for Burma
ขบวนการทางการเมืองในประเทศพม่า
รัฐบาลพลัดถิ่น
องค์การร่วมแห่งชาติซาบะฮ์

องค์การร่วมแห่งชาติซาบะฮ์ (Pertubuhan Kebangsaan Sabah Bersatu; United Sabah National Organisation, USNO) เป็นพรรคการเมืองในมาเลเซียที่มีฐานที่มั่นในรัฐซาบะฮ์ ก่อตั้งโดยตุน มุสตาฟา พรรคนี้ได้เป็นรัฐบาลบริหารรัฐซาบะฮ์เมื่อชนะการเลือกตั้งระดับรัฐใน พ.ศ. 2510 พรรคนี้อยู่ในอำนาจจนถึง พ.ศ. 2518 โดยมีตุน มุสตาฟาเป็นผู้นำ และใน พ.ศ. 2519 โดยมีโมฮัมหมัด ซาอิด บิน เกอร์บวกเป็นผู้นำ
ก่อนการก่อตั้งมาเลเซียเมื่อ 16 กันยายน พ.ศ. 2506 องค์การร่วมแห่งชาติซาบะฮ์มีบทบาทสำคัญในการร่วมมือกับองค์การร่วมปาโซะก์โมโมกุน กาดาซันดูซุน ที่นำโดยตุน ฟูอัด สตีเฟน และสหพันธรัฐมลายาเพื่อเรียกร้องเอกราชจากอังกฤษ  ใน พ.ศ. 2518 เลขาธิการทั่วไปขององค์กรแห่งชาติสหซาบะฮ์ ฮาร์ริส ซัลเละฮ์ได้ออกจากพรรคและไปรวมกลุ่มกับองค์การร่วมปาโซะก์โมโมกุน กาดาซันดูซุนเพื่อก่อตั้งพรรคใหม่คือเบอร์จายา พรรคใหม่นี้ชนะองค์การร่วมแห่งชาติซาบะฮ์ในการเลือกตั้งระดับรัฐ พ.ศ. 2519 และได้จัดตั้งรัฐบาลจนถึง พ.ศ. 2528 องค์กรแห่งชาติสหซาบะฮ์ยังคงเข้าร่วมการเลือกตั้งอย่างต่อเนื่องใน พ.ศ. 2524 2528 2529 และ 2533 แต่ไม่เคยได้จัดตั้งรัฐบาลอีก ใน พ.ศ. 2533 องค์การร่วมแห่งชาติซาบะฮ์รวมกับเบอร์จายาและเข้าร่วมกับอัมโนกลายเป็นอัมโนสาขาซาบะฮ์โดยมีตุน มุสตาฟาเป็นประธาน
ขบวนการทางการเมืองในประเทศมาเลเซีย
สหภาพประชาคมมุสลิมมาเลเซีย

สหภาพประชาคมมุสลิมมาเลเซีย (Ikatan Masyarakat Islam Malaysia, IKATAN) เป็นพรรคการเมืองนิยมอิสลามขนาดเล็ก ก่อตั้งเมื่อ พ.ศ. 2534 มีฐานที่มั่นในรัฐตรังกานู ต่อมาเปลี่ยนชื่อพรรคเป็น พรรคยุติธรรมแห่งชาติ (Parti Keadilan Nasional) เมื่อ 4 เมษายน พ.ศ. 2542 และเปลี่ยนชื่ออีกครั้งเป็น พรรคความยุติธรรมเพื่อประชาชน (Parti Keadilan Rakyat) หลังจากที่รวมเข้ากับพรรคประชาชนมาเลเซีย (Parti Rakyat Malaysia) เมื่อ 3 สิงหาคม พ.ศ. 2546
== อ้างอิง ==
ขบวนการทางการเมืองในประเทศมาเลเซีย
ขบวนการอิงศาสนาอิสลาม
ปฏิบัติการเบอร์ลิน (แอตแลนติก)

ปฏิบัติการเบอร์ลิน (Operation Berlin) เป็นการโจมตีเส้นทางทางการค้าที่ประสบความสำเร็จโดยเรือประจัญบานของเยอรมัน ชาร์นฮอร์ชต (Scharnhorst) และ ไกเซเนา (Gneisenau) ระหว่างเดือนมกราคมถึงเดือนมีนาคม ค.ศ. 1941 โดยมีผู้บัญชาการปฏิบัติการคือพลเรือเอกกึนเธอร์ ลึทเจนต์ ซึ่งภายหลังได้เป็นผู้สั่งการการเดินเรือของเรือบิสมาร์คและเรือเทียร์พิตส์
เรือทั้งสองลำยกเลิกปฏิบัติการในเดือนธันวาคม ค.ศ. 1940 แต่ท้ายที่สุดการแล่นเรือเดินทางออกจากคีลในวันที่ 22 มกราคม ค.ศ. 1941 เรือถูกพบเห็นระหว่างทางไปเกรทเบลต (Great Belt) และกระทรวงกองทัพเรืออังกฤษได้รับแจ้งข้อมูลดังกล่าว พลเรือเอกเซอร์จอห์น โทเวย์ (John Tovey) ออกเดินทางพร้อมกองเรือที่เข้มแข็ง (เรือประจัญบาน 3 ลำ เรือลาดตระเวน 8 ลำ และเรือพิฆาต 11 ลำ) หวังจะสกัดเรือของเยอรมันในเส้นทางประเทศไอซ์แลนด์—หมู่เกาะแฟโร ลึทเจนต์กลับนำกองเรือผ่านช่องแคบเดนมาร์กสู่มหาสมุทรแอตแลนติก ซึ่งกองเรือจะสามารถสกัดขบวนเรือระหว่างประเทศแคนาดาและอังกฤษได้
ขบวนเรือ เอชเอกซ์-106 (Convoy HX-106) ถูกดักสกัด แต่การโจมตีกลับถูกยกเลิกเนื่องจบมีการพบเรือเรือประจัญบาน เรมมิลเลียส (Ramillies) ที่รับหน้าที่คุ้มกันขบวนเรือ ลึทเจนต์ออกคำสั่งให้หลีกเลี่ยงการปะทะกับเรือหลวงฝ่ายศัตรู โชคดีเป็นของเยอรมนี อังกฤษล้มเหลวในการระบุตำแหน่งที่แม่นยำ
หลังเติมเชื้อเพลิง เรือรบเยอรมันพลาดกับขบวนเรือ เอชเอกซ์-111 (convoy HX-111) แต่กับพบขบวนเรือเปล่าที่แล่นกลับสหรัฐโดยบังเอิญ มากกว่า 12 ชั่วโมง เรือห้าลำได้จมลง แต่การโจมตีได้รับการรายงาน  กองเรือรบย้ายลงใต้สู่อะโซร์สเพื่อสกัดเส้นทางเดินเรือระหว่างแอฟริกาตะวันตกและอังกฤษ
มีการพบขบวนเรืออีกครั้ง แต่เรือเยอรมันไม่ได้เข้าโจมตี เนื่องด้วยการปรากฏตัวของเรือประจัญบานมาลายา (Malaya) ชาร์นฮอร์ชตและไกเซเนาได้ติดตามขบวนเรือไป และกำหนดแนวทางให้เรืออูเข้าโจมตี
เรือทั้งสองย้ายสู่มหาสมุทรแอตแลนติกตะวันตก จมเรือสินค้าที่เดินทางเพียงลำพังอีกลำระหว่างเส้นทาง โจมตีขบวนเรือที่ไม่ได้รับการคุ้มกันอีกสองขบวน จมหรือยึดเรือได้อีก 16 ลำ เรือ ชิลเลียน ริฟเฟอร์ (Chilean Reefer) ซึ่งเป็นเรือหนึ่งในสิบหกลำนั้นได้สร้างปัญหาขึ้น เรือก่อให้เกิดควัน วิทยุแจ้งตำแหน่งที่แน่นอน และยิงต่อสู้กับเรือไกเซเนาด้วยปืนดาดฟ้าเรือขนาดเล็ก ลึทเจนต์ไม่แน่นอนในขีดความสามารถของเรือสินค้า จึงสั่งถอยและยิงลำลายในระยะที่ปลอดภัย ระหว่างการต่อสู้เรือเอชเอ็มเอส ร็อดนีย์ (HMS Rodney) ได้ปรากฏตัวขึ้น อาจเป็นเพราะได้รับข้อความจากวิทยุ เรือเยอรมันได้ลวงเส้นทางเดินเรือจนปลอดภัย ขณะที่เรือร็อดนีย์ได้เข้าช่วยเหลือผู้รอดชีวิต
เรือรบเยอรมันได้รับคำสั่งให้กลับไปยังเมืองแบรสต์ เรือพบขบวนคุ้มกันทางอากาศและทางทะเลในวันที่ 21 มีนาคม และเดินทางถึงท่าเรือในวันถัดมา สรุปแล้วเรือได้เดินทางเป็นระยะทางเกือบ 18,000 ไมล์ (29,000 กม.) ใน 60 วัน ทำลายและยึดเรือได้ 22 ลำ
== แหล่งข้อมูลอื่น ==
Scharnhorst: the history: Operation Berlin
ยุทธนาวีแห่งแอตแลนติก
ยุทธนาวีและปฏิบัติการทางทหารในสงครามโลกครั้งที่สอง
ยุทธการในมหาสมุทรแอตแลนติก
สงครามโลกครั้งที่สอง
ตำบลทานตะวัน

ตำบลทานตะวัน เป็นตำบลหนึ่งใน15 ตำบลของอำเภอพาน จังหวัดเชียงราย
มีพื้นที่ 68.9 ตร.กม. จำนวนประชากรโดยประมาณ 6,500 คน จัดตั้งองค์การบริหารส่วนตำบลทานตะวัน เมื่อเดือนธันวาคม  2539
โดยดูแลครอบคลุมพื้นที่ตำบลทานตะวัน
ทั้งตำบล
== ภูมิศาสตร์ ==
ตำบลทานตะวันตั้งอยู่ทางด้านทิศใต้ของอำเภอพาน ระยะห่างจากที่ว่าการอำเภอประมาณ 10 กิโลเมตร พื้นที่ส่วนใหญ่เป็นที่ราบลุ่ม ,พื้นที่ราบระหว่างภูเขามีแหล่งน้ำธรรมชาติที่สำคัญได้แก่แหล่งน้ำสาธารณะหนองฮ่าง ลำน้ำร่องคต  ลำน้ำห้วยบง ลำน้ำหนองเขียว
== อาณาเขตติดต่อ ==
ทิศเหนือ ติดต่อกับตำบลม่วงคำ และ ตำบลหัวง้ม
ทิศตะวันออก ติดต่อกับตำบลเวียงห้าว และ อำเภอป่าแดด
ทิศใต้ ติดต่อกับตำบลป่าแฝก อำเภอแม่ใจ (จังหวัดพะเยา)
ทิศตะวันตก ติดต่อกับตำบลแม่เย็น
== ประวัติ ==
ตำบลทานตะวัน แบ่งเขตการปกครองออกจากตำบลแม่เย็น อ.พาน เมื่อ พ.ศ. 2529 ปัจจุบัน ตำบลทานตะวัน มีทั้งหมด 12 หมู่บ้าน
== หมู่บ้าน ==
ตำบลทานตะวัน แบ่งเขตการปกครองออกเป็น 12 หมู่บ้าน
หมู่ที่ 1 บ้านร่องคต
หมู่ที่ 2 บ้านสันปูเลย
หมู่ที่ 3 บ้านป่าฮ่างงาม
หมู่ที่ 4 บ้านท่าหล่ม
หมู่ที่ 5 บ้านสันป่ง
หมู่ที่ 6 บ้านป่าสักใต้
หมู่ที่ 7 บ้านห้วยบงเหนือ
หมู่ที่ 8 บ้านดงเวียง
หมู่ที่ 9 บ้านห้วยบงใต้
หมู่ที่ 10 บ้านร่องคตสามัคคี
หมู่ที่ 11 บ้านท่าหล่มสหมิตร
หมู่ที่ 12 บ้านโป่งเจริญ
== สถานที่สำคัญ ==
วัดร่องคต
วัดสันปูเลย
วัดสันโป่ง
วัดท่าหล่ม
วัดป่าสักใต้
วัดอรัญวิเวก บ้านห้วยบง
วัดดงเวียง
หนองน้ำสาธารณะหนองฮ่าง
เป็นแหล่งน้ำสาธารณะขนาดใหญ่ มีพื้นที่คาบเกี่ยว 3 ตำบล คือ ตำบลทานตะวัน ตำบลหัวง้ม และตำบลม่วงคำ มีพื้นที่ทั้งหมด 1,134 ไร่   ปัจจุบันในด้านตำบลทานตะวันได้ปรับปรุง ให้เป็นสถานที่พักผ่อนหย่อนใจและตกปลา
== โรงเรียน ==
=== โรงเรียนขยายโอกาสทางการศึกษา ===
โรงเรียนทานตะวันวิทยา (ห้วงบง-ดงเจริญ)
== สาธารณสุข ==
มีโรงพยาบาลส่งเสริมสุขภาพตำบล 2 แห่ง ดังนี้
โรงพยาบาลส่งเสริมสุขภาพตำบลทานตะวัน บ้านห้วยบง
โรงพยาบาลส่งเสริมสุขภาพบ้านร่องคต
== อ้างอิง ==
ทานตะวัน
จักรพรรดินีเกา (ซ่งอิงจง)

สมเด็จพระจักรพรรดินีเกาแห่งราชวงศ์ซ่ง (; ค.ศ. 1032–ค.ศ. 1093) หรือ จักรพรรดินีซวนเหริน  เป็นพระอัครมเหสีในจักรพรรดิซ่งอิงจงแห่งราชวงศ์ซ่ง
บุคคลที่เกิดในปี พ.ศ. 1575
จักรพรรดินีราชวงศ์ซ่ง
นกกะรางหัวหงอก

นกกะรางหัวหงอก มีชื่อสามัญว่า White-crested Laughing Thrush มีชื่อทางวิทยาศาสตร์ว่า Garrulax leucolophus เป็นนกในวงกินแมลง ชอบอยู่ตามป่าไผ่หรือป่าค่อนข้างทึบ โดยจะอยู่เป็นฝูงใหญ่ มักจะส่งเสียงร้องฟังคล้ายคนกำลังทะเลาะกันว่า " เจ๊กโกหก " มีลักษณะเด่นคือ มีหัวและหงอนสีขาว สามารถขยับขึ้นลงได้ เวลาส่งเสียงร้องหรือตกใจหงอนจะตั้งชันสวยงามมาก และยังมีแถบสีดำพาดผ่านตา นกกะรางหัวหงอกจะสร้างรังวางไข่ช่วงเดือนมกราคม ถึง เดือนมิถุนายน
== อ้างอิง ==
กะรางหัวหงอก
นกในประเทศอินเดีย
กะรางหัวหงอก
นกที่เป็นสัตว์เลี้ยง
วงศ์นกกะรางและนกหางรำ
เม่นใหญ่

เม่นใหญ่ เป็นสัตว์เลี้ยงลูกด้วยนมในสกุล Hystrix (/ฮิส-ทริก/) เป็นสัตว์ฟันแทะ จำพวกเม่น ในวงศ์เม่นโลกเก่า (Hystricidae)
จัดเป็นเม่นขนาดใหญ่ หนามยาวและแหลมแข็ง กระจายพันธุ์ในภูมิภาคเอเชียและแอฟริกา โดยเม่นสกุลนี้สามารถย้อนเผ่าพันธุ์ไปได้ไกลถึงยุคไมโอซีนในแอฟริกา
==การจำแนก==
สกุล Hystrix
*สกุลย่อย Thecurus
**Hystrix crassispinis - เม่นขนหนา
**Hystrix pumila - เม่นฟิลิปปิน
**Hystrix sumatrae - เม่นสุมาตรา
*สกุลย่อย Acanthion
**Hystrix brachyura - เม่นใหญ่, เม่นใหญ่แผงคอยาว
**Hystrix javanica - เม่นซุนดา
*สกุลย่อย Hystrix
**Hystrix africaeaustralis - เม่นแหลม
**Hystrix cristata - เม่นหงอน
**Hystrix indica - เม่นอินเดีย
==อ้างอิง==
Nowak, Ronald M. 1999. Walker's Mammals of the World, 6th edition. Johns Hopkins University Press, 1936 pp.&nbsp;ISBN 0-8018-5789-9
==แหล่งข้อมูลอื่น==
วงศ์เม่นโลกเก่า